Азирбижаннал Кьини – Дагъусттаннай\nДусшиврул къатлуву, ДР-лул Национал политикалул министерствалул сакиншиндарайну, хьунни «Дусшиву» цIанилусса Жяматийсса совет­рал ккуркки стол.\nИхтилатру бунни ДР-лул Миллатрал политикалул министерствалул отделданул начальник Сиражуттин Каммаевлул, МахIачкъалаливсса Азирбижаннал миллатрал автономиялул председатель Ракиф Аьзизовлул ва м.ц.\nЯла ххуйма пучбачIу\nПятигорскалий хьусса щалагу Аьрасатнал Почталул пишакаршиврул конкурсрал «Яла ххуйма почтальон» тIисса номинациялий ххув хьунни Да­гъусттаннаясса пучбачIу Загьират Сулайманова. Почталул къуллугърал ветераннан ккаллисса Загьират утти хъана­хъиссар Ухссавнил Ккавкказнавусса ца яла хьхьичIунмур почтальоннугу. Конкурсрай ххув хьуминнан дуллуссар лишанну, дипломру ва арцуйнусса бахшиширттансса сертификатру (1-мур кIану – 30 азарда къуруш, 2-мур – 25 азарда, 3-мур – 20 азарда).\nШикку ххув хьуми гьуртту хьунтIиссар июльданий Москавлив хьунтIисса конкурсрал финалданий.\nДайдирхьунни «Машукрайнсса» регистрация\nДайдирхьунни гьарца шинал шайсса «Машук» тIисса Ухссавнил Ккавкказуллал жагьилтурал форумрайнсса регистрация. ДакIнийн бутан, форум хьунтIиссар шанна сменалий: «Направление прорыва» тIимур – августрал 9-нния 16-нин, «Граждан общество» тIимур – августрал 16-нния 23-нин, «На – лидерда» – августрал 23-нния 30-нин. Шамилчинмур сменалий гьур­тту хьун бюхъантIиссар «Аьрасатнал лидертал», «Цифрардал хьхьичIунмайсса хъит», «На – профессионалла», «Ттул Да­гъусттан» тIисса проектир­ттай ххув хьуминнаща ва жагьилтурал НКО-лул каялувчитураща. Гьашинумур форум хъанай дур юбилейрал – ацIулчинсса. Мунивух гьуртту хьунтIиссар Ух­ссавнил Ккавкказуллал ва цаймигу субъектирдаясса 3 азаруннийн бивсса жагьилтал.\n«Россельхозбанкрал» зузи дунни ипотекалул кредитованиялул «Хияллу бартлагантIиссар» тIисса цIанилусса акция. Мунийн бувну ипотекалий квартира ласавриву хъанай дур цаппарасса хIаллихшинну. Акция зузиссар июньдалул 30-нин. Муния гьарта-гьарзану кIул буван бюхъантIиссар банкрай ягу мунил сайтрай.\nКкавкказуллал регионнайсса Аьрасатнал Почталул\nпишакаршиврул конкурсрал ятIапрай ххув хьуми\nКъатри ласуншиврул итадакьайсса субсидияртту утти ласун бюхълай бур МФЦ-чин. Ми­кку дузал бувну бур мушакъатми, мушакъатсса оьрчIру тарбия хъанахъисса кулпатру къат­рал щаллу баврил проектрал лагрулий агьалиная аьрзри кьамул буллансса майданну. Субсидияртту ласун бюхълай бур 1-мур группалул инвалидтураща ва агьалинал личIисса категориярттал сияхIирттайн багьлагьи­сса мушакъатсса оьрчIру тарбия буллалисса кулпатирттаща.\n«ЦIу+йод» аькьлу-кIулшилул къаралданий\nЩалагу Аьрасатнал «Соль+йод IQ сбережет» тIисса акция Дагъусттаннайгу дайдирхьунни. Акция хьунни Респуб­ликалул Диагностикалул центрданий дуллалисса ТIиртIу нузал кьинирдай. Ва кьини микку хьуминнаща бюхълай бия Центрданул хIакинтурал маслихIатирттах вичIи дишин, консультация лаласун. Акциялий гьуртту хъанахъисса волонтертал тIурча, дачIлай бия йод биял къахъанахъиминнансса памяткарду.\nВсе дагестанские участники ВОВ, ветераны труда, труженики тыла и жертвы политических репрессий получили положенные им социальные выплаты\nСледующая публикация В Махачкале пройдет премьера первой дагестанской социальной драмы «Лудильщики»\nПредыдущая публикация ЦIанихсса спортсменнал аьпалун